Termopyly

Termopyly (-názov podľa PSP; iné názvy: Thermopyly, T(h)ermopylský priesmyk, T(h)ermopylská úžina;  - Thermopyles,  - Thermopylai, ) je pobrežný priesmyk vo východnej časti stredného Grécka medzi územím starovekej (epiknémidskej) Lokridy a Tesálie. Z jednej strany je priesmyk ohraničený nepriestupnými horami a z druhej Malijským zálivom, vďaka čomu bol miestom viacerých vojenských bitiek od staroveku až po druhú svetovú vojnu. V staroveku sa ako Termopylský priesmyk nazývala cesta, ktorú na západnej strane obklopovali hory, na východnej strane močaristé pobrežie. V súčasnosti sa východná časť posunula viac do mora v dôsledku nánosov ďalšieho bahna.

Termopyly sa stali miestom viacerých vojenských konfliktov:
 480 pred Kr. - bitka pri Termopylách medzi Grékmi a Peržanmi 
 279 pred Kr. - grécky veliteľ Kallipos bojoval proti Galatom (Keltom), ktorí prenikli do stredného Grécka a chceli vyplieniť Delfy
 191 pred Kr. - rímske vojsko pod velením M. Acilia Glabriona a M. Porcia Catona St. proti seleukovskému kráľovi Antiochovi III.
 395 - Alarich I. v čele Gótov prenikol do Grécka
 1941 (24. - 25. 4.) - boje medzi anglickým a nemeckým vojskom

Pozri aj
bitka pri Termopylách

Geografia Grécka
Termálne pramene